I Eurovision Song Contest var «Brandenburger Tor» det niende bidraget i startfeltet, etter Island og før Israel. De europeiske juryene lot seg imidlertid ikke imponere av sangen eller budskapet. Norge endte på delt 21. og sisteplass sammen med Finland. «Brandenburger Tor» fikk 8 poeng: 4 fra Israel, 3 fra Irland og 1 fra Danmark. Dette var sjuende gang Norge kom sist i konkurransen.